इनोवा हाईक्रॉस पर बेस्ड कार 5 जुलाई को भारत में लॉन्च होगी, कीमत ₹18.55 लाख
मारुति सुजुकी ने अपकमिंग कार 'इनविक्टो' (Invicto) बुकिंग आज से शुरू कर दी है। बायर्स मल्टी पर्पस व्हीकलल (MPV) सेगमेंट की कार को कंपनी की ऑफिशियल वेबसाइट से या नेक्सा डीलरशिप पर 25 हजार रुपए की टोकन मनी देकर बुक कर सकते हैं।
मारुति सुजुकी ने अपकमिंग कार 'इनविक्टो' (Invicto) बुकिंग आज से शुरू कर दी है। बायर्स मल्टी पर्पस व्हीकलल (MPV) सेगमेंट की कार को कंपनी की ऑफिशियल वेबसाइट से या नेक्सा डीलरशिप पर 25 हजार रुपए की टोकन मनी देकर बुक कर सकते हैं।
इससे पहले मारुति सुजुकी ने 13 जून को कार का नाम ऑफिशियली अनाउंस किया था। टोयोटा की Innova Hycross पर बेस्ड यह प्रीमियम MPV टोयोटा किर्लोस्कर मोटर (TKM) के मैन्युफैक्चरिंग प्लांट में बनाई जाएगी। कंपनी नई फ्लैगशिप कार को भारत में 5 जुलाई को शोकेस करेगी। इनविक्टो को भारत में नेक्सा डीलरशिप से बेचा जाएगा।
मारुति सुजुकी इनविक्टो : एक्सपेक्टेड प्राइस
मारुति इनविक्टो की कीमत 18.55-29.99 लाख रुपए (दिल्ली, एक्स-शोरूम) के बीच हो सकती है। इसका सीधा मुकाबला टोयोटा इनोवा हाईक्रॉस से रहेगा। इसके अलावा महिंद्रा XUV700, किया केरेंस और किया कार्निवल से भी कार को कॉम्पिटिशन मिलेगा।
मारुति सुजुकी इनविक्टो : इंजन और गियरबॉक्स
इनविक्टो में टोयोटा इनोवा हाईक्रॉस में दिए जाने वाला 2.0-लीटर का चार-सिलेंडर पेट्रोल इंजन मिलेगा, जो 174 PS की पावर और 205 NM का टार्क जनरेट करता है। इंजन को CVT ऑटोमेटिक गियरबॉक्स के साथ ट्यून किया गया है। इस इंजन के साथ 16 kmpl का माइलेज मिलेगा।
इसके अलावा कार में सेल्फ चार्जिंग इलेक्ट्रिक मोटर के साथ एक TNGA 2.0-लीटर का चार-सिलेंडर हाइब्रिड पेट्रोल इंजन का ऑप्शन भी मिलेगा, जिसे एक E-CVT से जोड़ा गया है। ये इंजन 186 PS की पावर और 206 NM का टॉर्क जनरेट करता है। हाइब्रिड इंजन के साथ 21.1 kmpl का माइलेज मिलेगा।
मारुति सुजुकी इनविक्टो : डिजाइन 
अपकमिंग मारुति सुजुकी इनविक्टो इनोवा हाईक्रॉस का री-बैज वर्जन होगी, लेकिन इसे अलग दिखाने के लिए कई ब्रांड-स्पेसिफिक बदलाव किए जाएंगे। इनमें ट्राई-पीस हेडलाइट्स और टेललाइट्स, सुजुकी के लोगो के साथ हेडलाइट को कनेक्ट करती दो क्रोम स्ट्रिप और न्यू डिजाइन ग्रिल और बम्पर-माउंटेड LED DRLs शामिल हैं। कार के साथ न्यू डिजाइन अलॉय व्हील भी दिए जा सकते हैं।
मारुति सुजुकी इनविक्टो : इंटीरियर और फीचर्स
इंटीरियर की बात करें तो इसका डैशबोर्ड लेआउट इनोवा हाईक्रॉस के जैसा होगा, लेकिन इसमें नई केबिन थीम मिल सकती है। इसके अलावा कार को प्रीमियम बनाने के लिए स्मार्टफोन कनेक्टिविटी के साथ 10.1 इंच का टचस्क्रीन इंफोटेनमेंट सिस्टम, एक बड़ा पैनोरमिक सनरूफ, ड्यूल-जोन क्लाइमेट कंट्रोल, डिजिटल ड्राइवर डिस्प्ले और पावर्ड टेलगेट जैसे फीचर्स मिलेंगे।
कार में थ्री रो के साथ केप्टन सीट का भी ऑप्शन मिलेगा। सेफ्टी के लिए 6 एयरबैग, व्हीकल स्टेबिलिटी कंट्रोल (VSC), फ्रंट और रियर पार्किंग सेंसर्स जैसे फीचर्स दिए जाएंगे। यह मारुति की पहली कार होगी जिसमें एडवांस ड्राइवर असिस्टेंस सिस्टम (ADAS) मिलेगा।
भारतीय बाजार में 6 ईवी उतारेगी मारुति सुजुकी
आने वाले समय में कंपनी का फोकस ग्रीन एनर्जी पर रहेगा। इसके तहत अब वह अपनी कारों को गाय के गोबर से बने बायो गैस पर चलाने की तैयार कर रही है। साथ ही भारतीय कार मार्केट में अपनी 6 इलेक्ट्रिक व्हीकल उतारेगी।
SMC का कहना है कि हम अलग-अलग देशों की सरकार के निर्धारित लक्ष्य के आधार पर साल 2070 तक कार्बन न्यूट्रलिटी हासिल करने पर काम कर रहे हैं। इसके लिए जापान-यूरोप में 2050 और भारत में 2070 तक के टारगेट सेट किए हैं। कार्बन न्यूट्रल पोर्टफोलियो को हासिल करने के लिए कंपनी 4.5 ट्रिलियन येन (लगभग 2.82 लाख करोड़ रुपए) का निवेश करेगी। कंपनी का 4.39 लाख करोड़ रुपए के टर्नओवर का लक्ष्य है।
2024 में आएगी पहली इलेक्ट्रिक कार
SMC ने टोयोटा-सुजुकी साझेदारी के तहत 6 इलेक्ट्रिक व्हीकल बनाने की योजना बनाई है। 2024 में वह अपनी पहली इलेक्ट्रिक एसयूवी भारत में लॉन्च कर देगी। इसके बाद 2030 तक अगली 5 कारों को भारतीय बाजार में उतारा जाएगा।
